Το σπίτι του Σπύρου είναι σε εξαιρετικό σημείο στην Άνω Σύρο με πολύ όμορφη θέα στην Ερμούπολη. Επίσης απέχει μόλις λίγα σκαλοπάτια από το γίγνεσθαι της Άνω Σύρου καθώς επίσης μόνο 5 λεπτά από την είσοδο του οικισμού και το πάρκινγκ.
Το σπίτι μέσα είναι ένα παλαιό αρχοντικό, καλά διατηρημένο, με την διακόσμηση όπως αυτή ήταν και όταν έμεναν οι ιδιοκτήτες σε αυτό. Ο χώρος είναι υπό αυτή την έννοια ιδιαίτερος και σίγουρα θα αρέσει σε όποιον ενδιαφέρεται για την αρχιτεκτονική πλευρά. Το σπίτι είναι επίσης βολικό, καθώς έχει μπάνιο στο επάνω όροφο και επιπλέον τουαλέτα στον κάτω.
Η ιδιαίτερη παραδοσιακή αρχιτεκτονική του σπιτιού έχει όμως και δύο τρία σημεία, τα οποία μπορεί για κάποιους να είναι σημαντικά. Στο ένα δωμάτιο μπαίνει πολύ φως τα πρωινά από έναν φεγγίτη, χωρίς την δυνατότητα συσκότισης. Επίσης τα δύο από τα τρία υπνοδωμάτια επικοινωνούν μεταξύ τους ακουστικά μέσω ενός ανοίγματος.
Το σαλόνι έχει υπέροχη θέα στην Ερμούπολη αλλά οι παραδοσιακές καρέκλες και ο καναπές δεν είναι ιδιαιτέρως άνετα.
Το σπίτι είναι κατά τα άλλα πλήρως εξοπλισμένο και κατάλληλο και για διαμονή μεγάλης διάρκειας.
Ο Σπύρος είναι ιδιαίτερα ευγενικός και συνεπής στην επικοινωνία. Επίσης αξίζει να σημειωθεί ότι είχε φροντίσει να υπάρχει πρωινό για την πρώτη μέρα, νερό στο ψυγείο καθώς επίσης και λουκούμια.
Συνολικά ήταν μια άνετη διαμονή σε ένα σπίτι με πολύ όμορφη θέα και ιδιαίτερη αρχιτεκτονική και διακόσμηση